Rovinjska policija provela je kriminalističko istraživanje i utvrdila sumnju da je 70-godišnji nizozemski državljanin počinio kazneno djelo iskorištavanja djece za pornografiju, Nizozemac je uhićen i priveden u pritvorsku jedinicu Policijske uprave (PU) istarske.



Nakon provedenoga kriminalističkog istraživanja, rovinjska policija utvrdila je sumnju da je Nizozemac, koji je u nedjelju poslijepodne, 6. kolovoza, tijekom vožnje turističkim brodom mobitelom snimao djevojčicu bez gornjega dijela kupaćeg kostima, počinio kazneno djelo iskorištavanja djece za pornografiju.



Pretragom njegova mobitela policijski službenici pronašli su više fotografija i videozapisa ženske djece bez odjeće. Osumnjičeni 70-godišnjak uhićen je te je, po dovršetku kriminalističkog istraživanja, u ponedjeljak navečer, 7. kolovoza, priveden u pritvorsku jedinicu PU istarske, priopćila je u utorak Policijska uprava istarska.